ΤΟ NETFLIX ΠΑΡΟΥΣΙΑΖΕΙ
ΟΙ ΠΑΡΑΓΩΓΟΙ ΤΑΙΝΙΩΝ ΤΑΜΙΛ ΕΝΩΝΟΝΤΑΙ ΓΙΑ ΝΑ ΣΤΗΡΙΞΟΥΝ ΤΟΝ ΛΑΟ ΤΟΥΣ ΣΤΗΝ ΠΑΝΔΗΜΙΑ.
9 ΙΣΤΟΡΙΕΣ ΣΥΝΑΙΣΘΗΜΑΤΑ
ΕΝΝΕΑ ΣΥΝΑΙΣΘΗΜΑΤΑ
ΦΟΒΟΣ
ΤΙ ΕΙΝΑΙ Ο ΦΟΒΟΣ;
Η ΜΗ ΑΠΟΔΟΧΗ ΤΗΣ ΑΒΕΒΑΙΟΤΗΤΑΣ.
- ΤΖΑΛΑΛ ΑΝΤ-ΝΤΙΝ ΜΟΧΑΜΕΝΤ ΡΟΥΜΙ
ΣΤΕΡΗΣΗ
ΠΟΝΤΙΣΕΡΙ, ΣΗΜΕΡΑ
-Σαλάμ αλέκουμ. -Αλέκουμ σαλάμ.
Ο Ναβάζ σε έστειλε;
Αυτά τα έγγραφα…
-Πώς είπαμε ότι σε λένε; -Φαρούκ, κυρία.
Φαρούκ.
Υπογράψτε.
Θέλω να τα διαβάσω πρώτα. Κάθισε. Να σου βάλω τσάι;
Πίστεψέ με, το φτιάχνω καλά.
Εσείς το φτιάξατε;
Λείπει η υπηρέτρια σήμερα. Έχει ρεπό.
Ξέρεις, θέλω κι εγώ την ησυχία μου.
Ευχαριστώ.
Εντυπωσιακή καλλιγραφία.
Ξέρετε τι κάνει ξεχωριστό αυτό το έργο;
Τον 10ο αιώνα, ήταν ένας Πέρσης καλλιγράφος,
ο Ιμπν Μούκλα Σιράζι.
Αντικατέστησε τη γωνιώδη κουφική γραφή
με την επονομαζόμενη "Thuluth Νugra", που ήταν κυρτή.
Έδειξε στον κόσμο ότι η γραφή με το χέρι μπορεί να μετατραπεί σε μια μορφή τέχνης.
Μάσαλα!
Ξέρεις πολλά από καλλιγραφία.
Πού τα έμαθες;
Σπούδασα Ισλαμικές Τέχνες δυο χρόνια στην Οξφόρδη.
Όταν ήμουν μικρός, ήθελα να γίνω σπουδαίος καλλιγράφος.
Και μετά;
Λένε ότι αν γράφεις καλά,
σε κυνηγά η γρουσουζιά, στα μέρη μου.
Κυρία, υπογράψτε.
Τι έγινε μετά;
Μετά…
Πέθανε ο πατέρας μου.
Ξέρετε πώς πάει: μικροαστική οικογένεια, καταπίεση…
Διέκοψα τις σπουδές μου κι επέστρεψα.
Πολύ κρίμα.
Η μοίρα δεν είναι
στο χέρι μας.
Έχω ένα δωμάτιο επάνω.
Άδειο.
Θα μπορούσα να βάλω έργα τέχνης.
-Θα ήθελα τη γνώμη σου. -Βεβαίως.
Ναι; Θα μπορούσες να με βοηθήσεις να διαλέξω αυτά τα έργα.
-Ασφαλώς. Μετά χαράς. -Ωραία.
Για την ακρίβεια, την Κυριακή είμαι ελεύθερος.
Αν είστε κι εσείς, μπορούμε να πάμε για ψώνια.
Γιατί να περιμένουμε;
Ας πάμε αύριο. Θα μιλήσω στον προϊστάμενό σου.
-Ξέρεις, να σου δώσει ρεπό. -Εντάξει.
Είμαι τυχερή που δουλεύεις για την εταιρεία μας.
Αλλιώς, με ποιον θα κουβέντιαζα γι' αυτά;
Το δωμάτιο.
Ενδιαφέρομαι πολύ για τα Αραβοταμίλ.
Έχω γράψει πολλά ποιήματα στη διάλεκτο Αρβί.
Έχω μια ιδέα.
Θα καλλιγραφήσω τα ποιήματά σας.
Έχω πολύ καιρό να το κάνω…
Να καλλιγραφήσω.
Θα περιμένω τα ποιήματα.
Κι εγώ την καλλιγραφία σου.
Εμπρός;
Αλέκουμ σαλάμ.
Ποιος είπες ότι είσαι;
Σ' εσένα μιλάω. Ποιος είσαι;
Ξέρεις πώς προέκυψε πρώτα να βάζεις τσάι και μετά γάλα;
Παλιά, όταν έπεφτε καυτό νερό σε φτηνά φλιτζάνια,
έκαναν αμέσως ρωγμές.
Όχι, όμως, αν πρώτα έβαζες γάλα. Δεν ράγιζαν.
Έτσι για να δείξουν ότι τα σερβίτσια τους είναι ανώτερης ποιότητας,
οι πλούσιοι έβαζαν στα φλιτζάνια τους πρώτα το τσάι που ήταν ζεστό
και στη συνέχεια το γάλα.
Η σειρά με την οποία έβαζες το γάλα ή το τσάι στο φλιτζάνι κατέληξε να γίνει
σύμβολο κοινωνικής τάξης.
Να σου πω, γιατί μου τα λες όλα αυτά;
Εσύ, για παράδειγμα.
Με τόσες γνώσεις για τέχνη και λογοτεχνία,
κάνεις τους άλλους να πιστεύουν ότι είσαι από βασιλική οικογένεια.
Όμως, το ποια είσαι,
από πού κατάγεσαι,
το ξέρω εγώ πολύ καλά.
Γεννήθηκες στο Αντιραμαπατινάμ.
Ο πατέρας σου ήταν ένας απλός πωλητής αλατιού.
Θυμάσαι;
Ουαχίντα!
ΚΕΕΛΑΚΑΡΑΪ, ΛΙΓΑ ΧΡΟΝΙΑ ΠΡΙΝ
Τι κοιτάς; Φόρεσέ του το πουκάμισο.
Για βροχή το πάει. Μη βγείτε έξω.
Ουαχίντα, του έβαλες το πουκάμισο. Φύγε τώρα.
Κοίτα δω. Όλο χαζογελάει αυτό το κορίτσι.
Κύριε, αφήστε με.
-Αν μας δει κάνα μάτι; -Έλα δω.
Θα βρω τον μπελά μου.
-Μην κάνεις τη δύσκολη. -Όχι.
-Ο Τζαφάρ… -Θα τον κανονίσω.
Δίνε του.
Θα φωνάξω την ασφάλεια.
Χουσεΐν Χότζα. Μουτουπετάι.
Μη μου πεις ότι ξέχασες;
ΚΑΠΟΥ ΚΟΝΤΑ ΣΤΟ ΑΝΤΙΡΑΠΑΤΙΝΑΜ
Πού να το ξέρω;
Τον παντρεύτηκα μόνο και μόνο
επειδή οι γιατροί τον είχαν για ετοιμοθάνατο.
Τι να κάνω τώρα που ξανάνιωσε;
Φαίνεται ότι θα ζήσει καμιά δεκαριά χρόνια ακόμα.
Εγώ μαθαίνω ότι απολαμβάνεις την καινούρια σου ζωή.
Γιατί τα λες αυτά;
Θα σαπίζω στη φτώχεια, όσο εσύ θα ζεις στα πλούτη,
παρότι εγώ ήμουν που σ' έστειλα εκεί εξαρχής.
Μη λες τέτοια.
Άσε το θέατρο. Δεν είμαι ο Μαραϊλκαγιάρ να τον ξεγελάς.
Δεν ξέρω τι θα κάνεις, αλλά ο Μαραϊλκαγιάρ πρέπει να πεθάνει.
Τι είν' αυτά που λες;
Πες μου την αλήθεια.
Μ' αγαπάς ή…
Θυμάσαι τι μας έκανε ο Μαραϊλκαγιάρ;
Όμως, δεν θα μας πιάσουν αν του κάνουμε κάτι κακό;
Αυτός ο τύπος, ο Τζαφάρ, με έχει ήδη στο μάτι.
Υπάρχει κι άλλη λύση.
Ο Χουσεΐν Χότζα.
ΜΟΥΤΟΥΠΕΤΑΪ
-Έχεις λερωμένη τη φωλιά σου κι εσύ. -Αδελφέ…
Άκου, δεν έχω πρόβλημα να ρίξω μια κατάρα.
Ξέρεις όμως για το τζίνι;
Αδελφέ, ήρθε κόσμος.
Το τζίνι.
Είναι σαν δαίμονας στη δική σου θρησκεία.
Λοιπόν;
Να ρίξω την κατάρα;
Άσ' το καλύτερα, να ρωτήσω πρώτα την οικογένειά μου.
Τα ξαναλέμε.
Ο τύπος είναι απατεώνας. Είδατε πώς λάκισε αμέσως;
Πάμε να φύγουμε. Φοβάμαι πολύ.
Μη μου πεις ότι πιστεύεις σ' αυτά;
Χαζούλα.
Τα λέει απλώς για να τρομάξει τον κόσμο.
Είναι ένα φτηνό τέχνασμα.
Αν ήταν να έρθει κάνα τζίνι, θα σου το 'λεγε;
Άσ' τα αυτά και κοίτα να τον πείσεις.
Κυρία μου,
ξέρετε πόσες σαν εσάς βλέπω κάθε μέρα;
Δεν περνούν σ' εμένα τα κροκοδείλια δάκρυα.
Είστε η μόνη μου ελπίδα.
Ήταν γραφτό να έρθω να σας δω.
Ο πατέρας μου, από απληστία,
με πούλησε σε έναν πλούσιο!
Τώρα καταλαβαίνω, όμως. Αντί να έρθω εδώ,
θα έπρεπε να πέσω στο ποτάμι να πνιγώ.
Τι άλλο να κάνω;
Αδελφέ, λυπήσου την καημένη τη γυναίκα.
Εντάξει. Ετοιμάστε τα πράγματα.
Το τζίνι θα εκτελέσει αυτό που θα του πω.
Αλλά αν λες ψέματα για να με ξεγελάσεις, στον εαυτό σου κάνεις κακό.
Το τζίνι δεν αστειεύεται. Και πίστεψέ με, ξέρει πώς να σε βρει.
Όσα χρόνια κι αν περάσουν,
θα εμφανιστεί μια μέρα στο κατώφλι σου.
Σε ποιον τηλεφωνείς; Στον νέο σου σύζυγο;
Μου ξεπλήρωσε το χρέος του πριν έρθω να σε δω.
Περίμενε.
Θα το μάθεις όπου να 'ναι.
ΓΡΑΜΜΑΤΕΑΣ ΑΝΒΑΡ
Εμπρός;
Δεν είναι τίποτα. Έλα να ξαπλώσεις.
Χαλάρωσε. Έτσι μπράβο. Τέντωσε τα πόδια.
Επιστρέφω αμέσως.
Τι έκανες στον Ανβάρ;
Τι του έκανα;
"Όπως έστρωσε κανείς, έτσι θα κοιμηθεί.
Άμα δεν έστρωσε καλά…"
Τι κακό έκανα και ήρθες;
Ευθύνεσαι για τον θάνατο ενός αθώου.
Ο Μαραϊλκαγιάρ δεν ήταν αθώος. Δεν το ξέρεις;
Όλα τα πλούτη του ήταν δικά μας. Μας ανήκαν δικαιωματικά.
Απλώς τα πήραμε πίσω. Πού είναι το κακό;
Αυτός ο άνθρωπος άξιζε να πεθάνει.
Αν ζούσε, ξέρεις πόσες οικογένειες θα υπέφεραν;
Άμα το καλοσκεφτείς, έσωσα έναν σωρό κόσμο.
Και όχι μόνο.
Μετά τον θάνατο του Μαραϊλκαγιάρ,
προσκύνησα δύο φορές στη Μέκκα.
Κι επίσης,
ό,τι θα μπορούσα να προσφέρω μέσα από φιλανθρωπίες,
το πρόσφερα.
Την αλήθεια λέω.
Εκείνος θα τα ξόδευε όλα στο ποτό, αν μπορούσε.
Ήταν μέθυσος.
Πες μου κάτι.
Αν έχεις κάνει "umrah", δεν ξεπλένονται οι αμαρτίες σου;
Κι αυτό το έκανα πριν από δύο χρόνια.
Από τότε,
δεν έκανα καμιά αμαρτία.
Και όχι μόνο.
Σύμφωνα με το Kοράνι,
οφείλουμε να δίνουμε 2,5% από τα έσοδά μας στους φτωχούς.
Εγώ δίνω το 10%. Βοηθάω όσο μπορώ τους φτωχούς.
Τι άλλο…
Τι άλλο πρέπει να κάνω;
Δεν φτάνουν αυτά;
Τι να κάνω;
Λυπήσου με.
Όσες αγαθοεργίες κι αν κάνεις,
όσες προσευχές κι αν πεις,
αν αυτά που είπες εδώ τώρα είναι ψέματα,
ο Θεός μπορεί να σε λυπηθεί,
αλλά το τζίνι…
Θα σου παρουσιαστεί σαν κανονικός άνθρωπος.
Θα σου πει γλυκόλογα.
Θα προσπαθήσει με ύπουλο τρόπο να σε ξεγελάσει.
Αν όμως μπει στη ζωή σου,
κάθε στιγμή θα είναι κόλαση.
Θα σε βασανίζει αργά, κι η κάθε μέρα θα είναι χειρότερη από την προηγούμενη.
Αντί να χαίρεσαι τη ζωή,
θα σε κάνει να εύχεσαι να σε βρει ο θάνατος.
Τι λες, λοιπόν;
Θεέ μου!
Κυρία,
δεν υπογράψατε.
Δεν πειράζει.
Θα τη βάλω εγώ για σας.
Την υπογραφή σας.
Θα την πλαστογραφήσω.
Τι να πω;
Κόψατε τώρα τον λαιμό σας.
Αν όμως ξέρατε την αλήθεια;
Ο Μαραϊλκαγιάρ είχε όγκο στο κεφάλι.
Δεν γινόταν να του κάνουν επέμβαση λόγω ηλικίας.
Ήταν θέμα χρόνου να πεθάνει.
Λειτουργήσατε ως ψευδοφάρμακο.
Πίστεψε ότι δίπλα σας είχε θεραπευτεί.
Όμως, ο όγκος δεν είχε φύγει.
Ήταν απλώς σε ύπνωση λόγω του ψευδοφάρμακου.
Τότε ο Τζαφάρ βρήκε το ξόρκι που είχατε φτιάξει.
Τι είν' αυτό;
Ο όγκος έγινε κακοήθης
και οι φόβοι του μετατράπηκαν σε παραισθήσεις.
Όλα καλά. Μην έρχεστε.
Ο Μαραϊλκαγιάρ έγινε έρμαιο των παραισθήσεων.
Εσείς απλώς τις επιτείνατε.
Αφότου πέθανε,
ο μόνος που γνώριζε την αλήθεια ήταν ο Τζαφάρ.
Όμως, είπατε ότι τάχα έκλεβε και τον απολύσατε.
Η καρδιά του δεν άντεξε τέτοια ντροπή.
Μπαμπά!
-Τι έγινε; -Μπαμπά!
Τι έπαθες, μπαμπά;
-Μπαμπά! -Μπαμπά!
Ήταν ο μόνος που δούλευε στην οικογένεια.
Πέθανε κι άφησε πίσω του πέντε ανύπαντρες κόρες.
Και κάτι ακόμα.
Ο Τζαφάρ είχε κι έναν γιο.
Αναγκάστηκε να παρατήσει τις σπουδές του στο εξωτερικό.
Όσοι κάνουν αμαρτίες
Στο τέλος τις πληρώνουν
Έτσι λέγαν οι σοφοί Και δεν έκαναν λάθος
Ο βασιλιάς δεν άντεξε τη θλίψη
Μόλις τα νέα έφτασαν
Για της κυράς του τον χαμό
Έδωσε τέλος στη ζωή του
Αμέσως
Λέγομαι Μοχάμεντ Φαρούκ Τζαφάρ.
Είμαι γιος του Μοχάμεντ Τζαφάρ Σαντίκ.
Ο αθώος που σκοτώσατε ήταν
ο πατέρας μου.
Ο πατέρας μου έλεγε
"Μια μέρα, ο κόσμος θα θαυμάζει τα έργα σου".
Γιατί με κάνατε έτσι;
Καλή ανάπαυση.
ΟΥΑΧΙΝΤΑ
Υποτιτλισμός: Φίλιππος Ηρακλειώτης